দ্য লাঞ্চবক্স
চলচ্চিত্রটির শুটিং করা হয় ২০১২ সালে মুম্বাইয়ে ₹২২০ মিলিয়ন রুপির বাজেটে। ফিল্মিংয়ের পূর্বে অভিনেতারা ছয় মাস রিহার্সাল করেছেন। আরি অ্যালেক্সা ফিল্ম ক্যামেরা ব্যবহার করে ছবিটি শুট করা হয়। অনেক দৃশ্যই টুকরো টুকরো করে করা হয় যেন শেষ মুহূর্তে লোকেশন বদলালেও অসুবিধা না হয়। রিতেশ বাটরার জানান যে, ট্রেনের দৃশ্যগুলো ধারণ করা হয়েছে কেবল একটিমাত্র কম্পার্টমেন্টে এবং প্রয়োজনে স্থানীয় প্রকৃত যাত্রীদেরও ছবিতে রাখা হয়েছে।
১২ রাউন্ডস ৩: লকডাউন
১২ রাউন্ডস ৩: লকডাউন (১২ রাউন্ডস ৩ অথবা ১২ রাউন্ডস: লকডাউন নামেও পরিচিত) ২০১৫ সালে মুক্তিপ্রাপ্ত একটি মার্কিন অ্যাকশন চলচ্চিত্র। এটি পরিচালনা করেছেন স্টিফেন রেনল্ডস এবং এতে অভিনয় করেছেন ডিন আম্ব্রোস, রজার ক্রস, ড্যানিয়েল কুডমোর সহ আরো অনেকে। এটি "১২ রাউন্ডস: রিলোডেড" চলচ্চিত্রের সিক্যুয়েল ও ১২ রাউন্ডস চলচ্চিত্র ত্রয়ীর তৃতীয় কিস্তি। এছাড়া এটি ডাব্লিউডাব্লিউই স্টুডিওস ও লায়ন্সগেট ফিল্মস কর্তৃক প্রযোজিত 'অ্যাকশন সিক্স-প্যাক' সিরিজের দ্বিতীয় চলচ্চিত্র। চলচ্চিত্রটি এই সিরিজের প্রথম চলচ্চিত্র যেটি টুয়েন্টিয়েথ সেঞ্চুরি ফক্স কর্তৃক মুক্তি পায় নি। ছায়াছবিটি ২০১৫ সালের ১১ সেপ্টেম্বর যুক্তরাষ্ট্রের কিছু নির্দিষ্ট প্রেক্ষাগৃহে মুক্তি দেওয়া হয়।